Document ID: 32006D0506

32006D0506
L 199/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 юли 2006 година
за изменение на Решение 2006/415/ЕО относно определени защитни мерки във връзка с високопатогенната инфлуенца от подтип H5N1 по домашните птици в Общността
(нотифицирано под номер C(2006) 3257)
(текст от значение за ЕИП)
(2006/506/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими за търговията в Общността с определени живи животни и продукти, с цел доизграждането на вътрешния пазар (2), и по-специално член 10, параграф 4 от нея,
като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (3), и по-специално, член 66, параграф 2 от нея,
като има предвид, че:
(1)
След избухване на зараза с високопатогенната инфлуенца по птиците от подтип H5N1 в стадо от домашни птици на нейна територия Унгария предприе необходимите мерки, както е предвидено в Решение 2006/415/ЕО на Комисията от 14 юни 2006 г. относно определени защитни мерки във връзка с високопатогенната инфлуенца по птиците от подтип H5N1 при домашни птици от Общността и за отмяна на Решение 2006/135/ЕО (4).
(2)
В светлината на по-нататъшното развитие на епидемиологичната обстановка в Унгария е необходимо да бъде удължен срокът на мерките, установени за областите А и Б в съответствие с член 4, параграф 4, буква б), iii) от Решение 2006/415/ЕО.
(3)
Дания нотифицира Комисията, че всички контролни мерки във връзка с избухване на високопатогенна инфлуенца по птиците от подтип H5N1 в двора на стопанство за отглеждане на домашни птици са били преустановени към 30 юни 2006 г. и в тази връзка мерките, установени в съответствие с член 4, параграф 2 от посоченото решение, за областите А и Б, повече не са необходими.
(4)
В тази връзка необходимо е да се изменят съответно части А и Б от приложението към Решение 2006/415/ЕО.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 19 юли 2006 година.

Labels: 3
0
18
6